e23e7456be670aceffe8cd27b31ee7e0

 Hej The Love.  

Jeg er en pige på 20 år, og har nu været sammen med min kæreste i lidt over et år. Han er 18. Vi har det generelt rigtigt godt sammen, og jeg elsker ham utroligt højt. Vi er meget åbne omkring vores mobiler/computere, og låner tit af hinanden eller bruger hinandens ting når vi er sammen. For et par måneder siden da vi var sammen, sad jeg med hans computer da Skype pludseligt popper op. Her er han logget ind under et navn der ikke er hans eget - men med hans billede. Den åbner på en samtale med en udenlandsk pige, og de skriver meget erotisk sammen, og har også haft gang i noget videochat. jeg ved min kæreste før vores forhold brugte dette som en form for porno (evt. på sider som chatroulette) Men han sagde at han ikke gjorde det længere - men jeg kunne se at samtalen havde fundet sted et par dage forinden. Jeg konfrontere ham med det, udtrykkede at det gør mig ked af det. Vi fik generelt snakket om det hvor han lover mig ikke at gøre det længere. Jeg opfatter det ikke som utroskab, og er egentligt okay med at min kæreste ser porno på nettet - han er jo en mand. jeg ved jo godt han ikke har følelser for de her tilfældige piger, men blot vil have pornoen til at virke mere livagtig (sådan fortæller han det i hvert fald). MEN, jeg troede jo så at han var færdig med det - ind til jeg den anden dag åbner hans computer, og ser han kort forinden har søgt på "chatroulette alternatives" (og lignende) Er han nu igang igen? og skal jeg konfrontere ham igen? Det får mig til at føle at jeg ikke er nok, og hvorfor kan han ikke bare se almindelig porno! Sidste gang prøvede jeg at få ham til at vende den om, så han kunne forestille sig mig sidde der og snakke med fremmede fyre, og lade dem se mig nøgen - det brød han sig bestemt ikke om. Jeg er lidt fortabt her. Har i nogle indputs? 
Online utroskab?
================


ungzone.dk
2019.47

Hej

Det er selvfølgelig ikke en optimal situation, men rent ud sagt, så er der intet alternativ til at få snakket med ham om det... Det kan være, at du overreagerer - som du selv har skrevet; Han er jo en mand, men når det er sagt, så kan du ikke selv bedømme om det uden at snakke med ham. 

Prøv evt at give ham et alternativ til det (evt selv chatte med ham på den måde) - det kan være at ham bare mangler lidt spænding og alternativer til almindelig kæresteri  
  


Mvh Kirstine 

 

 Hej Maria!  
Det er rigtig godt af dig og konfrontere ham med sagen og specielt godt at du ville vende den om og sige om han kunne forstille sig dig sidde der nøgen foran andre mænd. Jeg synes I skal blive enige om at det gør man bare ikke, fordi jeg tror nemlig det kommer til at bide jer selv i røven i sidste ende. Det er vigtigt I kan stole på hinanden, men du kan åbenbart ikke stole på ham, når han alligevel bliver ved.  
Jeg synes I skal sætte jer ned og snakke om hvad I gør. Du synes jo det ikke er særlig sjovt, så måske burde han ikke få lov til at gøre det.  
Jeg håber du finder ud af noget, og skriv endelig igen! 